O‘zbekiston Respublikasi Markaziy bankining tijorat banklari bilan depozit operatsiyalarini amalga oshirish tartibi to‘g‘risidagi nizomga o‘zgartirishlar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi va “Banklar va bank faoliyati to‘g‘risida”gi qonunlariga hamda O‘zbekiston Respublikasi Prezidentining 2019-yil 18-noyabrdagi PF-5877-son “Inflatsion targetlash rejimiga bosqichma-bosqich o‘tish orqali pul-kredit siyosatini takomillashtirish to‘g‘risida”gi Farmoniga muvofiq O‘zbekiston Respublikasi Markaziy banki boshqaruvi qaror qiladi:
 1. O‘zbekiston Respublikasi Markaziy banki boshqaruvining 2018-yil 22-sentabrdagi 30/13-son qarori (ro‘yxat raqami 3079, 2018-yil 25-oktabr) (Qonun hujjatlari ma’lumotlari milliy bazasi, 26.10.2018-y., 10/18/3079/2122-son) bilan tasdiqlangan O‘zbekiston Respublikasi Markaziy bankining tijorat banklari bilan depozit operatsiyalarini amalga oshirish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 10-bandning birinchi xatboshisidagi “uch ish kuni” degan so‘zlar “bir ish kuni” degan so‘zlar bilan almashtirilsin.
 2. 36-bandning ikkinchi xatboshisi quyidagi tahrirda bayon etilsin:
 ““overnayt” — muddati bir kalendar kunidan iborat depozit operatsiyasi (bunda, overnayt depozitlarini jalb qilish va qaytarish kunlari o‘rtasidagi muddat bir kundan ortiq bo‘lgan hollarda foiz to‘lovlari kalendar kuni bo‘yicha hisoblanadi);”.
 3. 38-bandning birinchi xatboshisidan “keyingi kundan” degan so‘zlar chiqarib tashlansin.